Eversheds

Eversheds LLP – tarptautinis verslo teisės advokatų kontorų tinklas. Vienija ~40 kontorų, 400 partnerių ir 2000 teisės patarėjų, teikiančių teisines paslaugas įmonėms, viešojo sektoriaus ir finansų įstaigoms bei organizacijoms. „Eversheds LLP“ vadovai – Bryan Hughes (vykdantysis direktorius nuo 2009 m. gegužės mėn.), Alan Jenkins („Eversheds" pirmininkas, Tarptautinės plėtros vadovas), Christopher Jobson (vadovaujantysis partneris).

Pagrindinė būstinė įsikūrusi Londono Sityje. Eversheds biurų pastato adresas – 1 Wood Street, London (nuo 2008 m. vasaros). Biurai veikia Europoje, Azijoje (Artimieji Rytai), Amerikoje ir Afrikoje (25 valstybėse) – tokiuose miestuose kaip Abu Dabis, Amsterdamas (Nyderlandai), Barselona (Ispanija), Bernas (Šveicarija), Birmingemas, Bratislava, Briuselis (Belgija), Budapeštas (Vengrija), Ciurichas, Doha, Dublinas, Edinburgas, Honkongas, Ipsvičas, Johanesburgas, Kardifas, Kembridžas, Kopenhaga, Kvala Lumpūras, Lidsas, Londonas, Madridas, Mančesteris, Milanas (Italija), Miunchenas (Vokietija), Niukaslas, Notingemas, Ostrava, Paryžius, Port Luisas, Praha (Čekija), Roma, Roterdamas, Ryga (Latvija), Singapūras, Stokholmas, Talinas, Tirana, Valjadolidas, Varšuva, Viena (Austrija), Vilnius, Vroclavas, Šanchajus, Ženeva.

Istorija 
1988 m. „Eversheds“ kontora buvo įsteigta Mančesteryje (įkūrėjas – Alexander Tatham), „Broomheads“ – Sheffield; „Daynes Hill & Perks“ – Noridžas, „Eversheds & Tomkinson“ kontora – Birmingeme. 1988 m. susijungė su „Ingledew Botterell Roche & Temperley“ (Niukaslas ir Derbis), 1989 m. – su „Wells & Hind“ (Notingemas), vėliau – su „Philips & Buck“ (Kardifas), 1990 m. – su „Hepworth & Chadwick“ (Lidsas), 1991 m. – su „Turner Martin & Symes“ (Ipsvičas). 1992 m. 'Eversheds' prefiksas pradėtas naudoti teisės firmų (alajanso narių) pavadinimuose. 1994 m. susijungė su „Holt Philips“ (Bristolis) ir toliau iki 1998 m. tęsė regioninę plėtrą. 2002 m. „Eversheds“ pradėjo tarptautinio aljanso kūrimą – pradėjo veikti kartu su Piergrossi Villa Bianchini Riccardi (biurais Milane bei Romoje, Italija).

XXI a. pradžioje pradėjo plėsti savo advokatų kontorų tinklą Centrinėje, Rytų bei Vidurio Europoje. 2007 m. kovo mėn. Lietuvos advokatų kontora „Saladžius ir partneriai“ kartu su Estijos advokatų kontora „Ots & Co“ bei Latvijoje veikianti „Baltmane & Bitans“
prisijungė prie tarptautinio „Eversheds“ tinklo („Eversheds“ tinklą sudarančių kontorų skaičius – 32). 2007 m. gegužės 25-26 d. Palangoje vyko Baltijos valstybių advokatų kontorų „Baltmane & Bitans“ (Latvija), „Ots & Co“ (Estija) ir „Saladžius ir partneriai“ (Lietuva) susitikimas, kurio metu aptarta „Eversheds“ tinklo veikla, vyko techniniai seminarai įmonių ir komercinės teisės klausimais.

2007 m. spalio 1 d. Čekijos advokatų kontora „Balcar Polanský“, turinti būstines Čekijoje ir Slovakijoje, tapo „Balcar Polanský Eversheds“. Po šio prisijungimo „Eversheds“ tinklas vienijo 34 advokatų kontoras. 2008 m. birželio mėn. pradžioje Haapsalu (Estija) įvyko metinis „Eversheds“ Baltijos biurų teisininkų susitikimas. Teisinių paslaugų pardavimo klausimams pranešimus skaitė „Eversheds“ Tarptautinio rinkodaros skyriaus vadovė Laura Ottley bei „Eversheds“ partneris Robert Pitcher.

2009 m. sausio mėn. atidarytas naujas biuras Edinburge (Škotija), įsteigtas buvusių „McCrigors“ partnerių Colin Gray bei Colin McKay advokatų kontora. 2009 m. 2 biurai atidaryti Saudo Arabijoje.

Tinklo narė yra lietuviška advokatų kontora „Eversheds Saladžius“, veikianti Vilniuje.

Eversheds Saladžius 
Eversheds Saladžius – Lietuvos verslo teisės advokatų kontora, tinklo „Eversheds“ narė. Pagal dydį (teisininkų skaičių) advokatų kontora Lietuvoje 2008 m. užėmė 11 vietą (kartu su FORESTA). Advokatų kontoros „Eversheds Saladžius“ specializacija – verslo teisė (įmonių ir komercinė teisė, finansų teisė, bankininkystė, informacinių technologijų teisė, intelektinės nuosavybės teisė, darbo teisė ir ginčų sprendimas). Klientai – Lietuvos ir užsienio bendrovės iš įvairių verslo sričių (tokių kaip didmeninė ir mažmeninė prekyba, energetika, telekomunikacijos, informacinės technologijos, finansinės paslaugos, farmacija ir lengvoji pramonė).

Partneriai 
Kontoros partneriai – advokatai Maksimas Saveljevas ir Jonas Saladžius (advokatų kontoros seniūnas, vadovaujantysis partneris). Dirba 17 teisininkų.

Veikla 
Bendradarbiauja su „Global Competition Review“ leidžiant „Getting the Deal Through“ teisinius žinynus. Naujausias leidinys – „Projektų finansavimas 2008“ (Project Finance 2008, redaktorius – E. Waide Warner Jr), kuriame yra ir projektų finansavimo klausimų Lietuvoje apžvalga 2007-12-11. Yra įvairių užsienio valstybių užsienio prekybos rūmų narė, kitų organizacijų veiklos partnerė.

Narystė 
Advokatų kontora yra narė tokių organizacijų kaip:
 Amerikos prekybos rūmai, narė (rūmų valdybos narys – advokatas Jonas Saladžius)
 Prancūzijos prekybos rūmai Lietuvoje, narė (nuo 2008 m. valdybos narė – Rūta Radzevičiūtė, „Eversheds Saladžius“ advokato padėjėja)
 Tarpautiniai prekybos rūmai, ICC Lietuva, narė (nuo 2008 m.)
 „TRACE International“ partnerė Lietuvoje.

Šaltiniai

Nuorodos 
 Oficiali „Eversheds“ svetainė (anglų k.)
 Oficiali advokatų kontoros „Eversheds Saladžius“ svetainė (lietuvių, anglų k.)

Advokatų kontoros
Londonas
Jungtinės Karalystės įmonės